stanford-oval/wikipedia huggingface dataset:
Isaiah Berlin
Elämä > Filosofiasta poliittiseen ajatteluun

All Souls Collegessa Berlin oli perustamassa filosofista keskustelupiiriä, joka kokoontui hänen työhuoneessaan vuosina 1937–1939. Hänestä tuli vuonna 1938 New Collegen tutkija, ja seuraavana vuonna hän julkaisi All Soulsissa kirjoittamansa elämäkerrallisen tutkielman Karl Marxista. Elämäkerta oli eräänlainen uran käännekohta, sillä sen jälkeen hän suuntautui analyyttisen filosofian sijaan poliittiseen ajatteluun.
Berlin työskenteli toisen maailmansodan aikana 1940–1942 Britannian tiedotusmninisteriössä New Yorkissa. Sen jälkeen hän toimi Washingtonissa Britannian Yhdysvaltain-suurlähetystössä, missä hän kirjoitti viikoittaisia raportteja Yhdysvaltain politiikasta. Berlin työskenteli sodan jälkeen 1945–1946 Britannian Moskovan-suurlähetystössä, missä hän tutustui muun muassa Boris Pasternakiin ja Anna Ahmatovaan ja tuli entistä selkeämmin totalitarismin vastustaja.
Berlin palasi Oxfordiin vuonna 1946. Hän opetti filosofiaa ja aatehistoriaa sekä Britannaissa että Harvardin yliopistossa. Berlin piti BBC:lle vuonna 1952 luentosarjan ”Freedom and its Betrayls” ja seuraavana vuonna luennon ”History as an Excuse”. Berlinin vuonna 1953 julkaisema teos Siili ja kettu on ehkäpä hänen vaikutusvaltaisin kirjansa. Siinä hän jakoi maailman ajattelijat niihin, jotka ”tiesivät monia asioita”, ja niihin, jotka ”tiesivät yhden ison asian”.
Berlinistä tuli vuonna 1957 All Souls Collegen sosiaali- ja poliittisen teorian professori. Hänen virkaanastujaispuheensa oli ”Kaksi vapauden käsitettä”. Siitä muodostui poliittisen teorian vapauskeskustelun kulmakiviä ja 1900-luvun siteeratuimpia poliittisen filosofian kirjoituksia.
Berlin aloitti vuonna 1966 juuri perustetun Wolfson Collegen rehtori. Hän jätti seuraavana vuonna All Souls Collegen professorin paikkansa. Berlin toimi Wolfson Collegen johdossa eläköitymiseensä vuoteen 1975 asti. Hän toimi lisäksi vuosina 1966–1971 City University of New Yorkin vierailevana professorina ja vuosina 1974–1978 British Academyn johtajana.
Berlin jatkoi kirjoittamista eläköitymisensä jälkeen, mutta hänen haaveensa laajasta eurooppalaisen romantiikan historiasta jäi kuitenkin valmistumatta.
Ajattelu

Berlinille oli ominaista kiinnostus yksilöiden erikoislaatua ja merkitystä kohtaan. Teoksissaan hän yhdisti elämäkerrallisia ja psykologisia näkökohtia aatehistoriallisiin. Pidempien kirjojen sijaan Berlin toi ajatuksena esiin ennen kaikkea esseinä. Esseissään Berlin käsitteli monenlaisia asioita, mutta yhtenäisenä teemana on pluralismin puolustaminen ja ”yhden totuuden ajatusmallien” vastustaminen. Berlin vastusti ajatusmallia, jossa kuhunkin kysymykseen on vain yksi oikea vastaus, jossa vastaukset kaikkiin näihin kysymyksiin voidaan löytää ja jossa eri kysymyksien vastaukset muodostavat ristiriidattoman kokonaisuuden.
Berlinin tunnetuimpia artikkeleita on ”Two Concepts of Liberty” (suom. ”Kaksi vapauden käsitettä” teoksessa Vapaus, ihmisyys ja historia), jossa hän esitteli sittemmin yhteiskuntafilosofisessa kielenkäytössä yleistyneet käsitteet positiivinen ja negatiivinen vapaus.
Toinen Berlinin tunnetuimmista artikkeleista on Leo Tolstoin historianfilosofiaa käsittelevä ”The Hedgehog and the Fox” (suom. ”Siili ja kettu”), jossa hän Arkhilokhoksen fragmenttiin viitaten jaottelee ihmiset kettuihin ja siileihin. Ketut tietävät monta asiaa, mutta siilit tietävät yhden suuren asian.
Yksityiselämä

Berlin oli poikamies lähes viisikymmentävuotiaaksi saakka. Hän meni naimisiin vuonna 1957 Aline de Gunzbourgin kanssa. Heidän liittonsa kesti Berlinin kuolemaan 1997 saakka.
Teoksia

Karl Marx. His Life and Environment (1939, suom. Karl Marx. Elämäkerta)
The Hedgehog and the Fox. An Essay on Tolstoy’s View of History (1953, suom. Siili ja kettu. Tutkielma Tolstoin historianfilosofiasta)
Four Essays on Liberty (1969)
Russian Thinkers (toim. yhdessä Aileen Kellyn kanssa) (1978)
Concepts and Categories. Philosophical Essays (1978)
Against the Current. Essays in the History of Ideas (1979)
Personal Impressions (1980)
The Crooked Timber of Humanity. Chapters in the History of Ideas (1990)
The Sense of Reality. Studies in Ideas and their History (1996)
The Proper Study of Mankind. An Anthology of Essays (1997)
The Roots of Romanticism (1999)
Three Critics of the Enlightenment. Vico, Hamann, Herder (2000)
The Power of Ideas (2000)
Freedom and its Betrayal. Six Enemies of Human Liberty (2002)
Liberty (laajennettu teoksesta Four Essays On Liberty) (2002)
The Soviet Mind. Russian Culture under Communism (2004)
Flourishing. Selected Letters 1928–1946 (2004)
Political Ideas in the Romantic Age. Their Rise and Influence on Modern Thought (2006)
Unfinished Dialogue (yhdessä Beata Polanowska-Sygulskan kanssa) (2006)
Teoksia > Suomennetut teokset

Karl Marx. Elämäkerta.  ((Karl Marx. His Life and Environment, 1939.) Jokamiehen korkeakoulu 28)  Helsinki:  Otava, 1968.
Siili ja kettu. Tutkielma Tolstoin historianfilosofiasta.  ((The Hedgehog and the Fox. An Essay on Tolstoy’s View of History, 1953.) Suomentanut Hanna Tarkka. Saatesanat kirjoittanut Martti Anhava. Seitsentähdet)  Helsingissä:  Otava, 2004.  ISBN 951-1-18446-6.
Vapaus, ihmisyys ja historia. Valikoima esseitä.  Helsinki:  Gaudeamus, 2001.  ISBN 951-662-828-1.
Aiheesta muualla

Kuvia tai muita tiedostoja aiheesta Isaiah Berlin Wikimedia Commonsissa
Kuosmanen, Jaakko: Berlin liberalismista Logos-ensyklopedia. Filosofia.fi.
Syrjämäki, Sami: Berlin vapaudesta Logos-ensyklopedia. Filosofia.fi.
Arvosteluja Berlinin teoksista:
Vapaus, ihmisyys ja historia. Historiallisia Arvosteluja 3/2002.
Siili ja kettu. Kiiltomato.net.
Berlin virtual library at Wolfson. (englanniksi)
BBC obituary of Isaiah Berlin. (englanniksi)
Tribute from Chief Rabbi at Isaiah Berlin's funeral. (Arkistoitu – Internet Archive) (englanniksi)
Nykyaikaiset filosofit
| --- | --- |
Analyyttiset filosofit:   William Alston  Simon Blackburn  Ned Block  J. Budziszewski  David Chalmers  Patricia Churchland  Paul Churchland  Donald Davidson  Daniel Dennett  Jerry Fodor  Susan Haack  Jaakko Hintikka  Jaegwon Kim  Saul Kripke  Thomas Kuhn  Bryan Magee  Ruth Barcan Marcus  Colin McGinn  Bradley Monton  Thomas Nagel  Robert Nozick  Martha Nussbaum  Alvin Plantinga  Karl Popper  Hilary Putnam  W. V. Quine  John Rawls  Richard Rorty  Roger Scruton  John Searle  Peter Singer  David Stove  Eleonore Stump  Charles Taylor  Nicholas Wolterstorff  Georg Henrik von Wright 
Mannermaiset filosofit:   Louis Althusser  Giorgio Agamben  Roland Barthes  Jean Baudrillard  Isaiah Berlin  Maurice Blanchot  Pierre Bourdieu  Hélène Cixous  Guy Debord  Gilles Deleuze  Jacques Derrida  Herman Dooyeweerd  Michel Foucault  Hans-Georg Gadamer  Jürgen Habermas  Werner Hamacher  Luce Irigaray  Julia Kristeva  Henri Lefebvre  Claude Lévi-Strauss  Emmanuel Lévinas  Jean-François Lyotard  Paul de Man  Jean-Luc Nancy  Antonio Negri  Paul Ricoeur  Michel Serres  Paul Virilio  Slavoj Žižek 
Isaiah Berlinin syntymäkoti.
Daytona

| Daytona Pusha T |
| --- | --- | --- |

Studioalbumin tiedot
 Äänitetty : Wyoming, 2016
 Julkaistu: 25. toukokuuta 2018
 Formaatti: digitaalinen, vinyyli, CD
 Tuottaja(t): Kanye West, Andrew Dawson, Mike Dean
 Tyylilaji: hiphop
 Kesto: 21.08
 Levy-yhtiö: GOOD Music, Def Jam
Pusha T:n muut julkaisut
| King Push - Darkest Before Dawn: The Prelude 2015 | Daytona 2018 |   |
Singlet albumilta Daytona
 ”If You Know You Know” Julkaistu: 20. kesäkuuta 2018  ”What Would Meek Do?” Julkaistu: 4. heinäkuuta 2018
Daytona (tyyliteltynä DAYTONA) on yhdysvaltalaisen hip-hop artisti Pusha T:n kolmas studioalbumi, jonka julkaisi GOOD Music ja Def Jam 25. toukokuuta 2018. Albumilla vierailee Rick Ross ja Kanye West, West myös tuotti jokaisen kappaleen Andrew Dawsonin ja Mike Deanin avustuksella.
Albumi on ensimmäinen monesta albumista, jotka levy-yhtiö GOOD Music julkaisi vuoden 2018 kesäkuun ja heinäkuun aikana. West tuotti albumin vuoden 2016 aikana Wyomingissa ja tiedotti albumista ensimmäisen kerran 19. toukokuuta Twitterissä.
Albumin kansikuva on kuva pop-laulaja Whitney Houstonin kylpyhuoneesta, artistin mukaan kansikuva oli Westin idea, hän maksoi 85 tuhatta dollaria saadakseen oikeudet kuvaan.
Kappaleet

If You Know You Know – 3.22
The Games We Play – 2.46
Hard Piano – 3.15 (feat. Rick Ross)
Come Back Baby – 3.26
Santeria – 2.56
What Would Meek Do? – 2.33 (feat. Kanye West)
Infrared – 2.50
Arvostelut

Pitchfork: 8.3/10 (Best New Music)
Dispur

| Dispur |
| --- | --- |

 Dispur
 Koordinaatit: 26°08′N, 91°47′E 
Valtio:  Intia
Osavaltio:  Assam
Korkeus:  55 m m
Väkiluku (2011):  1 700
 – Metropolialue:  963 429
Aikavyöhyke:  UTC5:30
Infobox OKVirheellinen NIMI-arvo: 
Dispur (assamiksi দিশপুৰ, Diśapura, hindiksi दिसपुर, Disapura) on Assamin osavaltion pääkaupunki Intiassa.
Se oli Guwahatin vähäinen esikaupunki, kunnes nostettiin osvaltion pääkaupungiksi vuonna 1973. Silloin Meghalaya erotettiin omaksi osavaltiokseen, ja Assamin entinen pääkaupunki Shillong jäi Meghalayan pääkaupungiksi.
Dispurissa itsessään on vain noin 1700 asukasta , mutta se on osa Guwahatin lähes miljoonan hengen taajama-aluetta. Dispurin tärkein tuotantohaara on teen valmistus, mutta kaupungin läpi kulkee myös lähiseutujen tuottamaa riisiä, hedelmiä ja puuvillaa. Maatalous ja sen tuotteiden jalostaminen on suurin työllistäjä, toisena tulee kaivosteollisuus.
Alueen kolme merkittävintä temppelipaikkaa ovat Kamakhya, Surya Pahar ja Navagraha.
Daytime Emmy -palkinto

| Daytime Emmy Award |
| --- | --- |
Palkinnon antaja:  NATAS / ATAS
Maa:   Yhdysvallat
Ensimmäinen palkinto:  1974
Virallinen internet-sivu
Daytime Emmy -palkinnot (Daytime Emmy Awards) on New Yorkin televisiotaiteen ja tieteen kansainvälisen akatemian sekä Los Angelesin televisiotaiteen ja tieteen jakama palkinto parhaille päiväsaikaan esitetyille yhdysvaltalaisille televisio-ohjelmille.
Kategoriat

Paras draamasarja
Paras käsikirjoitus
Paras ohjaus
Paras miesnäyttelijä
Paras naisnäyttelijä
Paras miessivuosanäyttelijä
Paras naissivuosanäyttelijä
Paras nuori miesnäyttelijä
Paras nuori naisnäyttelijä
Paras meikki
Paras hiusmuotoilu
Paras puvustus
Paras usealla kameralla kuvaus
Paras peli-/kilpailuohjelma
Paras talk show -ohjelma
Paras esikoulu ikäisten lastensarja
Paras lastensarja
Paras lasten-/nuorten-/perhesarja
Paras elämäntapaohjelma
Paras lasten animaatio-ohjelma
Paras erityinen animaatio-ohjelma
Aiheesta muualla

Wikimedia Commonsissa on kuvia tai muita tiedostoja aiheesta .
Daytime Emmy -palkinnot (englanniksi)
Dianké

| Dianké |
| --- | --- |
 Dianké
 Koordinaatit: 15°43′39″N, 4°38′31″W 
Valtio:  Mali
Alue:  Timbuktun alue
Piiri:  Niafunkén piiri
Hallinto:  
 – Hallinnon tyyppi:  maalaiskunta
Väkiluku (2009):  12 700
Infobox OKVirheellinen NIMI-arvo: 
Dianké on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen sivuhaaran varrella 75 kilometriä Niafunkésta lounaaseen. Kunnassa on 12 700 asukasta (vuonna 2009).
Diankén kunta rajoittuu idässä idässä Niafunkén piirin Soumpin ja lännessä Lérén, pohjoisessa Goundamin piirin Alzounoubin ja Tilemsin sekä etelässä Moptin alueen Youwaroun piirin Farimakén ja Youwaroun kuntiin. Asukkaat ovat songhaita, fulbeja, bambaroita, tuaregeja ja bozoja.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Myytäväksi kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit, hevoset ja kamelit.
Kunnasta on kuivana aikana tieyhteydet Léréen, Niafunkéen ja Mauritaniaan. Nigerjoen tulva-aikana liikkuminen on vaikeaa. Palveluihin kuuluu kolme alakoulua ja terveysasema.
Diankabou

| Diankabou |
| --- | --- |
 Diankabou
 Koordinaatit: 14°35′9″N, 3°4′51″W 
Valtio:  Mali
Alue:  Moptin alue
Piiri:  Koron piiri
Hallinto:  
 – Hallinnon tyyppi:  maalaiskunta
Väkiluku (2009):  11 300
Infobox OKVirheellinen NIMI-arvo: 
Diankabou on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 65 kilometriä Korosta pohjoiseen. Kunnassa on 11 300 asukasta (vuonna 2009).
Diankaboun kunta rajoittuu luoteessa Koron piirin Kassan ja Bamban, idässä Diounganin ja etelässä Madougoun, lännessä Bandiagaran piirin Sanghanin sekä pohjoisessa Douentzan piirin Dianwélin, Kérénan ja Dallahin kuntiin. Seutu kuuluu Sahelin vyöhykkeeseen.
Kuntaan kuuluu 21 kylää. Asukkaat ovat dogoneja, fulbeja, moseja ja bozoja. Heistä valtaosa on muslimeja. Lisäksi on animisteja ja kristittyjä.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi, lehmänpapu, maapapu, maapähkinä ja seesami. Kotieläimiä ovat naudat, lampaat, vuohet, hevoset, aasit, kamelit ja siipikarja. Lisäksi harjoitetaan kalastusta, käsityöammatteja ja kaupankäyntiä.
Diankaboun kautta kulkee Koron ja Douentzan välinen paikallistie. Palveluihin kuuluvat viisi alakoulua, yläkoulu ja terveysasema.
Cranberry Portage

Cranberry Portagen rautatieasema vuonna 1971.
Cranberry Portage on asutuskeskus (virallisesti Local Urban District) Kelseyn maalaiskunnassa Manitoban provinssissa Kanadassa. Se sijaitsee Athapapuskowjärven etelärannalla noin 90 kilometriä pohjoiseen The Pas'n kaupungista, ja noin 695 kilometriä luoteeseen Winnipegistä. Vuoden 2001 väestönlaskennan mukaan Cranberry Portagen asukasluku oli 615.
Ennen vuotta 1928 kaupunki oli nimensä mukaisesti vain paikka, jossa veneet vedettiin maitse kannaksen ylitse seuraavalle järvelle. Tuolloin alueella liikkuivat ainoastaan alkuperäisasukkaat ja turkiseläinten metsästäjät. Vuonna 1928 kaupunkiin rakennettiin rautatie joka yhdisti sen The Pasiin sekä Flin Floniin, ja paikalle muodostettiin asutuskeskus (tuolloin unincorporated village district).
4. kesäkuuta 1929 osa Cranberry Portagen kylästä tuhoutui, kun höyryveturin kipinästä alkunsa saanut metsäpalo pyyhkäisi puurakennusten muodostaman asutuskeskuksen lävitse. Tulipalo tuhosi asemarakennuksen sekä useita koteja ja muita rakennuksia, ja asukkaat joutuivat pakenemaan veneillä järvelle.
Vuonna 1965 avattiin Frontier Collegiate Residential School.
Aiheesta muualla

Cranberry Portage Heritage Museum
Dianne Reeves

| Dianne Reeves |
| --- | --- |

Henkilötiedot
Syntynyt: 23. lokakuuta 1956  Detroit 
Muusikko
Tyylilajit:  jazz ja nykyaikainen R&B 
Levy-yhtiöt:  Blue Note, EMI ja Concord Records 
Aiheesta muualla
www.diannereeves.com
  [ Muokkaa Wikidatassa ] [ ohje ]  
Dianne Reeves (s. 23. lokakuuta 1956 Detroit, Michigan) on yhdysvaltalainen jazzlaulaja, joka aloitti uransa 1970-luvulla trumpetisti ja orkesterinjohtaja Clark Terryn ”löytämänä”. Reevesin tyylilajit ulottuvat popista ja soulista improvisoituun scat-lauluun. Jazzstandardien ohella Reeves on esittänyt omaa musiikkiaan ja tulkinnut muun muassa Leonard Cohenin , Antonio Carlos Jobimin ja Joni Mitchellin kappaleita. Hän on voittanut useita Grammy-palkintoja.
Reeves on tehnyt musiikin George Clooneyn ohjaamaan, 1950-luvun kommunistivainoista kertovaan elokuvaan Good Night, and Good Luck (2005). Hän myös näyttelee elokuvassa jazzlaulajaa.
Dianne Reeves on esiintynyt Suomessa ainakin vuosien 1995 ja 2006 April Jazzissa Espoossa, vuosien 1999 ja 2011 Pori Jazzissa, joulukuussa 2008 Helsingin Kulttuuritalossa ja lokakuussa 2015 Finlandia-talossa.
Dona

| Mitalit> Maa:  Espanja.Miesten beachfutis.MM-kilpailut  | Mitalit> Maa:  Espanja.Miesten beachfutis.MM-kilpailut  | Mitalit> Maa:  Espanja.Miesten beachfutis.MM-kilpailut  | Maa:  Espanja> Miesten beachfutis. |
| --- | --- | --- | --- |
|  Hopeaa | Tahiti 2013 |  |  |
Francisco Jesús Donaire López (taiteilijanimeltään Dona; s. 16. elokuuta 1982) on espanjalainen beachfutismaalivahti, joka edustaa FC Barcelonaa ja Espanjan beachfutismaajoukkuetta. Dona on voittanut maajoukkueessa yhden MM-hopean vuoden 2013 kisoista. Samoissa kisoissa hänet valittiin myös turnauksen parhaaksi maalivahdiksi. Eurocupin Dona on voittanut kahdesti, vuosina 2008 ja 2009. Vuonna 2013 hänet valittiin Euroliigan Moskovan kilpailun parhaaksi maalivahdiksi. Seurajoukkuetasolla Dona on edustanut vuodesta 2013 asti FC Barcelonaa. Hän on 179 senttimetriä pitkä. Dona on osallistunut neljiin MM-kilpailuihin.
Käännös suomeksi
Dona (Kaliopin kappale)

|  Dona |
| --- | --- |
 Kaliopi esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Kaliopi
Julkaistu:  7. maaliskuuta 2016
Säveltäjä(t):  Romeo Grill
Sanoittaja(t):  Kaliopi
Euroviisutiedot
Vuosi:  2016
Maa:  Pohjois-Makedonia
Kieli:  makedonia
Sijoitus:  -.
Pisteet:  -
Sijoitus semifinaalissa:  11.
Pisteet semifinaalissa:  88
Sanat:  sanoitus
Video:  videolinkki
Dona (suom. Naiset) on pohjoismakedonialaislaulaja Kaliopin kappale, jolla hän edusti Pohjois-Makedoniaa (tai tuolloista Makedonian tasavaltaa) Eurovision laulukilpailussa 2016. Se julkaistiin 7. maaliskuuta 2016. Kappaleen on säveltänyt Romeo Grill ja sanoittanut Kaliopi itse.
Kappale kilpaili Eurovision laulukilpailun toisessa semifinaalissa, jossa se sai 88 pistettä, jäi sijalle 11 eikä päässyt finaaliin.
Diano d’Alba

| Diano d’Alba |
| --- | --- |

 Diano d’Alba
 Koordinaatit: 44°39′3″N, 8°1′42″E 
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  17,54  km²
Korkeus:  496 m
Väkiluku (2013):  3 558 
 – Väestötiheys:  202  as./km²
Postinumero:  12055
 
 www.dianoalba.gov.it 
Infobox OKVirheellinen NIMI-arvo: 
Diano d’Alba on kunta Italiassa Piemonten alueella sijaitsevassa Cuneon maakunnassa.
Diano d’Albassa on runsaasti viininviljelyä sekä siihen liittyvää turismia. Kunnasta osa kuuluu Barolo-viinin tuotantoalueeseen. Myös DOCG-viini Dolcetto di Diano d'Alba tehdään Diano d’Albassa.
Diano d'Alba rajoittuu seuraaviin kuntiin: Alba, Benevello, Grinzane Cavour, Montelupo Albese, Rodello ja Serralunga d'Alba.
Dona Flor ja hänen kaksi aviomiestään

| Dona Flor ja hänen kaksi aviomiestään> Dona Flor e seus dois maridos |
| --- | --- |

Ohjaaja:  Bruno Barreto
Käsikirjoittaja:  Bruno Barreto  Leopoldo Serran Eduardo Coutinho
Tuottaja:  Luiz Carlos Barreto
Säveltäjä:  Chico Buarque De Hollanda Francis Hime
Kuvaaja:  Murilo Salles
Pääosat:  Sônia Braga José Wilker Mauro Mendonca
Valmistustiedot
Valmistusmaa:  Brasilia
Levittäjä:  Embrafilme
Ensi-ilta:  1976
Kesto:  120 minuuttia
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Dona Flor ja hänen kaksi aviomiestään on brasilialainen komediaelokuva vuodelta 1976. Se perustuu Jorge Amadon samannimiseen romaaniin. Elokuva kertoo Dona Florista, jonka ensimmäinen aviomies oli vastuuton ja kuoli. Toinen aviomies on tylsä, mutta ensimmäisen aviomiehen haamu tulee kummittelemaan.
Nimiosaa näyttelee Brasilian tuon ajan telenovela-tähti Sônia Braga ja hänen kuollutta aviomiestään Vadinhoa José Wilker. Elokuvan musiikkina kuullaan erilaisia laulettuja ja instrumentaalisia katkelmia Chico Buarquen kappaleesta ”O Que Sera”.
Elokuva sai ensi-iltansa Suomessa joulukuussa 1981, viisi vuotta valmistumisena jälkeen. Helsingin Sanomissa Helena Ylänen kutsui elokuvaa seksikomediaksi, jossa on itua. ”Dona Florissa on runsaasti huumorin läpi nähtyä arjen eksotiikkaa ja tropiikin ihmisten erilaista elämisen rytmiä, jota seuraa mielikseen ja kiinnostuneena.”
Elokuvasta on tehty uusi versio 2017
Crusaders FC

Crusaders Football Club on jalkapalloseura Belfastin kaupungista. Seura pelaa kaudella 2021-2022 Pohjois-Irlannin korkeimmalla sarjatasolla Pohjois-Irlannin Valioliigassa. Seura on perustettu vuonna 1896 nimellä Crusaders Football and Athletic Club. Maansa mestaruuden seura on voittanut kuudesti: 1972–73, 1975–76, 1994–95, 1996–97, 2014–15 ja 2015–16.
Crusader

Crusader (engl. crusader 'ristiretkeläinen') tarkoittaa muun muassa seuraavia:
Cruiser Tank VI Crusader, brittiläinen panssarivaunu
F-8 Crusader, yhdysvaltalainen tukialushävittäjä
Operaatio Crusader, brittien hyökkäys marras–joulukuussa 1941 Pohjois-Afrikassa
Crusader, Saxon-yhtyeen albumi
Crusader, räiskintäpelisarja
HMCS Crusader, Kanadan laivaston hävittäjä
HMS Crusader (1909), Tribal-luokan hävittäjä
HMS Crusader (H60), C-luokan hävittäjä
HMS Crusader (R20), Cr-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crusader”, voi hakea sivunnimihaulla, laajalla sivunnimihaulla tai tekstihaulla.
Disponibiliteetti

Disponibiliteetti tarkoittaa ulkoasiainhallinnon virkamiehen vapauttamista virkatehtävistä siten, että hän säilyttää palkkaetunsa ja on velvollinen olemaan käytettävissä.
Suomen lainsäädännössä disponibiliteetti tarkoittaa virkamiehen olemista ulkoministerin käytettävissä.
Käytännössä disponibiliteetti usein (mutta ei aina) tarkoittaa diplomaatin ”hyllyttämistä”, kun hän ei enää ole sopiva hoitamaan tehtäväänsä ulkomailla, mutta hänelle ei ole heti löydettävissä muuta tehtävää.
Eräitä disponibiliteettiin määrättyjä suomalaisia virkamiehiä

G. A. Gripenberg Suomen Lontoon-suurlähettilään tehtävästä vuonna 1941.
Herman Gummerus Suomen asiainhoitajan tehtävästä Kiovassa huhtikuussa 1919.
Hjalmar Procopé Suomen Washingtonin lähettilään paikalta 1944.
Toivo Heikkilä Suomen Budapestin-asiainhoitajan paikalta lokakuussa 1944.
Gustaf Idman erikoislähettilään ja täysivaltaisen ministerin tehtävästä Mantšukuossa 6. huhtikuuta 1945.
George Winckelmann Suomen Espanjan-asiainhoitajan tehtävästä 1. kesäkuuta 1945.
Jussi Mäkinen Suomen Wienin-suurlähettilään tehtävästä 1976.
Jaakko Hallama Suomen Moskovan suurlähettilään paikalta.
Dennis Muren

Dennis Muren vuonna 2007.
Dennis E. Muren, A.S.C. (1. marraskuuta 1946 Glendale, Kalifornia, USA) on amerikkalaisten elokuvien erikoistehosteiden suunnittelija, joka tunnetaan muun muassa Steven Spielbergin, James Cameronin ja George Lucasin elokuvista. Hän on voittanut kuusi kertaa parhaiden erikoistehosteiden Oscarin.
Elämä ja ura

Muren syntyi Glendalessa Kaliforniassa, ja hän on Charline Louisin ja Elmer Ernest Murenin poika. Hän kiinnostui elokuvien ja erikoistehosteiden valmistamisesta jo pienenä. Opiskellessaan elokuvien tekemistä Pasadena City Collegessa Muren kulutti 6 500 dollaria tehdäkseen Equinoxin, lyhyen tieteiselokuvan. Pieni Tonylon Productions -elokuvayhtiö piti elokuvasta ja otti sen levitykseen. Tonylon palkkasi leikkaaja Jack Woodsin ohjaamaan elokuvaan lisäkohtauksia, jotta Equinoxista saatiin täyspitkä elokuva. Kun Equinox julkaistiin täyspitkänä lokakuussa 1970, Muren oli nimetty elokuvan tuottajaksi, vaikka hän oli ohjannut suurimman osan elokuvasta ja tehnyt kaikki erikoistehosteet. Heikoista arvioista huolimatta elokuva tuotti tarpeeksi rahaa, jotta Muren sai investointinsa takaisin. Vuosien mittaan Equinoxista on tullut kulttiklassikko.
Valmistuttuaan Muren aloitti työskentelyn täysipäiväisenä visuaalisten erikoistehosteiden tuottajana. Vuonna 1976 hänet palkattiin Industrial Light & Magiciin, joka oli ohjaaja George Lucasin perustama tehostestudio. Lucasin ja Industrial Light & Magicin ensimmäinen elokuva oli Tähtien sota, joka julkaistiin 1977.